Турбе на Јигит-паша

Турбе на Јигит-паша — турбе во Скопје коешто се наоѓа во Старата скопска чаршија. Во него е погребан освојувачот на Скопје — Јигит-паша.„Üsküp Fatihi Yiğit Paşa’nın Türbesi Açıldı “. Yeni Balkan. 1 јули 2016. Прогласено е за културно наследство на Македонија.

 Местоположба 
Турбето се ноѓа во непосредна близина на пазариштето Бит-пазар, меѓу улиците „Битпазарска“, „Покриена чаршија“ и „192“.„Верско-меморијалниот комплекс Јигит Паша и Меддах Баба “. Управа за заштита на културното наследство

 Историја 
Турбето било изградено во 1426 г. и било во склоп на Јигит-пашината џамија којашто била разрушена во 1943 година. Срушено е во Скопскиот земјотрес од 1963 година. Во 2014 година, на местото на коешто се наоѓало се спроведени археолошки истражувања, а потоа било обновено врз основа на првобитниот излгед и било отворено за јавноста на 1 јули 2016 година.

 Архитектура 
мини|лево|180п|Гробот пред обновувањето на турбето
Тюрбето спаѓа во групата на отворени турбиња со купола и тамбур. Неговата основа е шестаголна со страни чојашто должина изнесува 2,5 м и диајгонали со должина од околу 5 м. Основата е изградена од редови делкан камен, меѓу кои има и редови тули. На аглите има шест столба коишто завршуваат со остар прекршен лак и кои го придржуваат осумаголниот тамбур над којшто е поставена куполата. Под тамбурот има забест венец од два реда тули, а преминот кон куполата е со пандантиви. Куполата е покриена со олова. Во нејзината внатрешност е украсена. Гробот на Јигит-паша е сместен во засводена крипта од тули под самото турбе. На криптата е поставен саркофагот со нишан.

 Поврзано 
 Јигит-пашина џамија
 Стара скопска чаршија

 Наводи 

 Надворешни врски 

 Турбето на Паша Јигит-бег — Центар за етнолошки истражувања и применета антропологија

Категорија:Стара скопска чаршија
Категорија:Знаменитости во Скопје
Јигит-паша